stanford-oval/wikipedia huggingface dataset:
Finn-ID

Finn-ID Oy on vuonna 1986 perustettu suomalainen tietotekniikkayritys. Finn-ID on asiantunteva kumppani yrityksille, jotka haluavat tehostaa logistiikkaprosessejaan hyödyntämällä moderneja tunnistus- ja tiedonkeruujärjestelmiä sekä mobiilirobotteja. Yritys tarjoaa ratkaisuja muun muassa tuotteiden ja tavaroiden seurantaan, merkintään sekä siirtoon.​
Palvelut ja laitteet sopivat monipuolisesti eri aloille, kuten logistiikkaan, teollisuuteen sekä terveydenhuoltoon. Finn-ID tukee asiakkaittaan kattavilla asiantuntijapalveluilla sekä monipuolisilla ratkaisuilla, aina mobiiliroboteista tunnistusjärjestelmiin.
Yritys työllistää noin 50 henkilöä ja sen liikevaihto on noin 7 miljoonaa euroa. Yritys toimii Suomen lisäksi Baltiassa ja kuuluu itsenäisenä osana Perel-konserniin. Yritys on yksi Suomen parhaat työpaikat 2011 -palkituista pienten yritysten sarjassa.
Aiheesta muualla

Metallitekniikka 28.10.10: Hydroline kutisti läpimenoajat
Yle.fi 27.9.10: Helsingin pysäköinninvalvojat siirtyvät tietokoneaikaan
LVIS-verkkolehti 1/09: Uusi mobiili on ripeä tilausväline missä vain.
TIVI-verkkolehti 13.9.07: Itellan paketit reaaliaikaiseen seurantaan
Tekniikka ja Talous:Rfid-maailma etsii avoimuutta
Tarkemmin tietoa Finn-ID:stä

Finn-ID:n kotisivut
Raportit ja yhtiötiedot (Kauppalehden sivuilla)
Al-Mahdi

Abbasidivaltakunnan kultainen dinaari Al Mahdin ajalta (783 jaa.)
Abu Abdallah Muhammad ibn Abdallah al-Mansur (arab. أبو عبد الله محمد بن عبد الله المنصور‎) eli al-Mahdi (744 tai 745–785) oli isänsä al-Mansurin jälkeen abbasidivaltakunnan kalifi vuodesta 775 kuolemaansa vuonna 785 saakka. Häntä seurasi kalifina hänen poikansa Musa, jonka hallitsijanimi oli al-Hadi.
Elämä

Al-Mahdi nousi valtaan 30-vuotiaana oltuaan ensin Khorasanin varakuninkaana isänsä al-Mansurin hallinnossa. Al-Mahdilla oli neljä puolisoa: hänen serkkunsa Rita, aiempi jemeniläinen jalkavaimo Khayzuran, toinen serkku ja arabialainen aatelisnainen Ruqayya. Khayzuranin kanssa Mahdi sai kaksi poikaa, jotka molemmat ainoina hänen pojistaan seurasivat häntä valtaistuimella. Vanhempi heistä oli Musa ja nuorempi Harun. Nimien esikuvina olivat juutalaisuuden myyttinen perustaja Mooses ja hänen veljensä Aaron.
Hallituskausi > Sodat

Mahdi kävi hyökkäyssotia naapureitaan vastaan ja taisteli omia kapinallisiaan vastaan. Abbasidihallinnon ensimmäisinä vuosina kesäiset sotaretket Bysanttia vastaan kuuluivat asiaan. Kalifien armeijat talvehtivat Taurus-vuorilta etelään olevilla tasangoilla, etäällä kylmästä Anatolian ylängöstä. Kevään tullen joukot siirtyivät vuorille ahdistelemaan paikallisia asukkaita. Sotasaaliit eivät ole suuria, mutta jos vältettiin tunkeutumasta liian pitkälle, ei ollut vaaraa Bysantin armeijan väliintulosta. Mahdi otti Harunin mukaan eräälle tällaiselle sotaretkelle, jossa 38 päivän piirityksen jälkeen vallattiin aina silloin tällöin omistajaa vaihtanut Samalun linnoitus Kilikiassa. Vangiksi otetut kristityt tuotiin Bagdadiin, missä heidän perustamansa Kreikkalaisten luostari, Dayr al-Rum, säilyi Bagdadin mongolivalloitukseen asti.
Vuonna 782 toteutettiin prinssi Harunin johdolla suuri sotaretki Bysanttia vastaan. Sen kerrottiin maksaneen 200 000 kultadinaaria ja 21 miljoonaa hopeadinaaria. Bysantin armeija lyötiin, ja joukot pääsivät Bosporinsalmelle saakka. Tapahtumasta tehdyn ylistysrunon mukaan "Konstantinopolin muurit pukeutuivat häpeään". Bysantti taivutettiin kolmivuotiseen rauhaan sillä ehdolla, että se maksoi joka vuosi 70 000 – 90 000 lunnaita. Ne eivät tietenkään kattaneet sotaretken kuluja. Sotasaaliina saatiin orjia, hevosia ja aseita. Kalifien ongelma oli, että pienellä armeijalla ei uskaltanut hyökätä kovin pitkälle, suurta taas oli mahdoton elättää Anatolian tyhjäksi kalutuilla ylängöillä.
Musa osallistui vuorostaan kapinan kukistamiseen Kaspianmeren lähellä. Mahdi lähetti myös laivaston Intiaan, missä vallattiin satamakaupunki Gujaratissa. Mahdi joutui myös kukistamaan Khorasanissa alkaneen kapinan. Bysantin sotaretken jälkeen Harunista tehtiin Musan mahdollinen seuraaja kalifina ja hän sai lisänimen Rashid eli oikeaan johdettu. Hänestä tuli myös läntisten alueiden varakuningas.
Hallituskausi > Väittely patriarkka Timoteus I:n kanssa

Kalifaatin uskonnollisessa elämässä valtionuskontoa haastoi persialainen manikealaisuus, jonka asemaa lujitti runsaslukuinen persialainen hallintoeliitti, johon kalifit joutuivat turvautumaan. Suuri kristitty ja juutalainen väestö oli myös kouliintunut käymään väittelyä uskonnosta. Mahdollisesti uskonnollisia kiistoja varten kalifi antoi kääntää syyriasta arabiaan Aristoteleen teoksen Topiikka, joka oli klassinen loogisen päättelyn ja väittelyn oppikirja. Käännöksen tarkisti alkutekstiin vertaamalla nestoriolainen patriarkka Timoteus I.
Al-Mahdi ehkä myös väitteli uskontojen paremmuudesta Timoteuksen kanssa. Ainakin selostus tällaisesta väittelystä  sisältyy Timoteuksen kirjeeseen Sergiukselle, minkä Alphonse Mingana on kääntänyt syyriasta englantiin. Kirje on säilynyt vain 1200-luvun syyrialaisena kopiona, joten tekstin aitous ei ole varma. Pitkä väittely sisälsi sellaisia aiheita kuin Kristuksen luonne, kolminaisuus ja Muhammedin asema.
Hallituskausi > Vallanperimys

Kun al-Mahdi kuoli, mahdollisesti metsästysonnettomuudessa, hänen puolisonsa Khayzuran oli kerännyt käsiinsä paljon poliittista valtaa ja suosi kahdesta pojastaan Harunia. Kalifiksi nousi kuitenkin isoveli Musa hallitsijanimellä Al-Hadi.
Station 19

| Station 19 |
| --- | --- |
Tyyli:  Draama Toiminta
Kestoaika:  42–43 minuuttia
Kehittäjä(t):  Stacy McKee
Alkuperämaa:  Yhdysvallat
Alkuperäiskieli:  englanti
Esitetty:  22. maaliskuuta 2018 –
Tuotantokausia:  7
Jaksoja:  105
Tuotanto
Tuotantoyhtiö(t):  Shondaland ABC Studios (2018-2020) ABC Signature (2021-)
Aiheesta muualla
IMDb
Station 19 on yhdysvaltalainen draamatelevisiosarja, jonka Stacy McKee loi ABC:lle ja joka sai ensi-iltansa 22. maaliskuuta 2018. Se on Greyn anatomian toinen spin-off (Rakkauden anatomian jälkeen). Sarja sijoittuu Seattleen, paloasema 19:n henkilökuntaan ja heidän elämiinsä. Pääosissa ovat Jaina Lee Ortiz, Jason George, Gray Damon, Barrett Doss, Alberto Frezza, Jay Hayden, Okieriete Onaodowan, Danielle Savre, Miguel Sandoval, Boris Kodjoe, Stefania Spampinato ja Carlos Miranda.
McKee, Shonda Rhimes, Betsy Beers ja Paris Barclay toimivat sarjan vastaavina tuottajina. Sen ovat tuottaneet Shondaland ja ABC Studios. McKee toimi showrunnerina sarjan kahdella ensimmäisellä kaudella, mutta kolmannesta kaudesta lähtien McKeen korvasi Krista Vernoff.
ABC tilasi spin-offin toukokuussa 2017. Ortiz valittiin rooliin saman vuoden heinäkuussa ja muut näyttelijät lokakuussa. Maaliskuussa 2020 ABC ilmoitti sarjan jatkuvan neljännellä tuotantokaudella; kausi sai ensi-iltansa 12. marraskuuta 2020. Toukokuussa 2021 sarjaa päätettiin jatkaa viidennellä kaudella, joka sai ensi-iltansa 30. syyskuuta 2021. Tammikuussa 2022 sarjaa päätettiin jatkaa kuudennella kaudella, joka saa ensi-iltansa syksyllä 2022.
Sarjaa kuvataan pääasiassa Los Angelesissa.
Näyttelijät ja hahmot > Vierailevat hahmot

Edith (Marla Gibbs): Kiihkeä vanhainkodissa asuva eläkeläinen, joka yrittää parittaa Travisin pojanpoikansa Grantin kanssa.
Palopäällikkö Lucas Ripley (Brett Tucker): Seattlen palokunnan palopäällikkö. Hän kuolee tulipalon seurauksena. Hughes ja Ripley seurustelevat ennen Ripleyn kuolemaa.
JJ (Brenda Song): Musiikkiarvostelija, jonka Dean pelastaa tulipalosta. He alkavat seurustella, mutta suhde loppuu. Kolmannella kaudella hän saa vauvan Deanin kanssa, mutta hän hylkää vauvan, koska hän tuntee olevansa epäsopiva äidiksi.
Grant (Sterling Sulieman): Edithin pojanpoika, joka seurustelee hetken Travisin kanssa.
Greg Tanner (Dermot Mulroney): Ryanin isä.
Yemi Miller (Birgundi Baker): Deanin sisko.
Rigo Vasquez (Rigo Sanchez): Palomies asemalla 19. Hänelle on hankalaa työskennellä Jack Gibsonin kanssa, koska hän harrasti seksiä Rigon vaimon kanssa. Vasquez loukkaantuu pelastustehtävän aikana ja kuolee ennen sairaalasta kotiutumista.
Eva Vasquez (Kelly Thiebaud): Rigon vaimo. Hänellä oli seksisuhde Jackin kanssa.
Palopäällikkö Michael Dixon (Pat Healy): Seattlen palokunnan palopäällikkö Lucas Ripleyn kuoleman jälkeen. Hän palasi poliisiksi saatuaan potkut palopäällikön tehtävistä kauden 3 lopussa.
Emmett Dixon (Lachlan Buchanan): Koeajalla oleva palomies asemalla 19 ja palopäällikkö Dixonin poika.
Marsha Smith (Jayne Taini): Vanha nainen, josta tulee Gibsonille läheinen.
Inara (Colleen Foy): Jackin ystävä ja kumppani. Jack pelasti tämän ja hänen poikansa Inaran väkivaltaiselta aviomieheltä.
Marcus (Ansel Sluyter-Obidos): Inaran poika, joka on kuuro. Hän kommunikoi ihmisten kanssa amerikkalaisella viittomakielellä.
Nari Montgomery (Jeanne Sakata): Travisin äiti.
Kapteeni Sean Beckett (Josh Randall): Aseman 19 uusi kapteeni. Hän on omahyväinen, sovinisti ja epäpätevä työssään. Hän välittää enemmän aseman hyvän ulkonäön ylläpitämisestä, koska ei ymmärrä aseman moottorin arvoa.
Ingrid Saunders (Lindsey Gort): leski, jonka kauppa syttyi tuleen.
Kapteeni Pat Aquino (Alain Uy): Aseman 23 kapteeni.
Deja Duval (Natasha Ward): Kokematon palomies asemalla 23. Andy mentoroi häntä,  koska he ovat aseman ainoat naiset.
Palopäällikkö Natasha Ross (Merle Dandridge): Seattlen palokunnan uusi palopäällikkö McCallisterin jälkeen.
Ifeya Miller (Barbara Eve Harris): Deanin äiti.
Bill Miller (Jeffrey D. Sams): Deanin isä.
Tuotanto > Kehitys

16. toukokuuta 2017 ABC:n johtaja Channing Dungey ilmoitti ABC:n ennakkoesityksessä, että yhtiö oli tilannut toisen Greyn anatomian spin-offin. Stacy McKee, pitkäaikainen Grey anatomian kirjoittaja ja vastaava tuottaja, toimisi showrunnerina ja vastaavana tuottajana. Lisäksi Shonda Rhimes ja Betsy Beers toimisivat vastaavana tuottajina. Sarja sijoittuisi Seattlen paloasemaan ja seuraisi palomiehiä. Tilaus oli 10 jaksosta. Ilmoittaessaan sarjasta Dungey sanoi, ettei kukaan voi yhdistää palomiehin virantoimituksessa kohtaamaa vaaraa ja henkilökohtaisen elämän draamaa kuten Shonda. Hän lisäsi Greyn anatomian ympäristön Seattlessa olevan täydellinen tausta tälle spin-offille.
Patrick Moran, ABC Studiosin pääjohtaja, lisäsi tähän: ”Puhuimme [Shondan kanssa] Greyn anatomian elementeistä, jotka näyttävät resonoivan yleisön kanssa – emotionaalisesta tarinankerronnasta, syvistä ihmissuhteista, korkean panoksen ympäristöstä sekä vahvoista ja voimaantuneista naisista – ja nämä elementit siirtyvät spin-offiin.” Heinäkuussa 2017 Paris Barclay liittyi sarjaan tuotantopääliköksi ja vastaavaksi tuottajaksi.
Tammikuussa 2018 ilmoitettiin, että Ellen Pompeo oli uusinut sopimuksensa Meredith Greyn esittämisestä Greyn anatomian kaudelle 16 ja että hänestä tulisi tuottaja ohjelmassa ja aputuottaja spin-offissa. Myöhemmin samassa kuussa ABC ilmoitti, että sarjan nimeksi tulee Station 19.
Greyn anatomian jakso, jota alun perin suunniteltiin esitettäväksi syksyllä 2017, mutta sen sijaan esitettiin maaliskuussa 2018, toimi sarjan pilottina. Jaksossa esitellään spin-offin päähenkilö Andy Herrera ja aloitetaan Ben Warrenin tarina, jossa hän joutuu vertailla kahta maailmaansa ja miten hän reagoi siirtymään uuteen maailmaan.
11. toukokuuta 2018 ABC jatkoi sarjaa toisella kaudella. Toinen tuotantokausi sai ensi-iltansa 4. lokakuuta 2018. 19. lokakuuta 2018 ilmoitettiin, että ABC oli tilannut kokonaisen toisen tuotantokauden. 10. toukokuuta 2019 sarjan sopimus uusittiin kolmannelle kaudelle, joka sai ensi-iltansa 23. tammikuuta 2020. 11. maaliskuuta 2020 sarjan sopimus uusittiin neljättä tuotantokautta varten, joka sai ensi-iltansa 12. marraskuuta 2020. 10. toukokuuta 2021 ABC uusi sarjan sopimuksen viidennelle tuotantokaudelle, joka sai ensi-iltansa 30. syyskuuta 2021. 11. tammikuuta 2022 ABC uusi sarjan sopimuksen kuudennelle tuotantokaudelle.
Tuotanto > Kuvaukset

Ensimmäisen kauden kuvaukset alkoivat 18. lokakuuta 2017  ja päättyivät 2. huhtikuuta 2018. Sarjaa kuvataan pääasiassa Los Angelesissa; lisäkuvaukset tehdään Seattlessa. Sarjan asema 19 perustuu Seattlen asemaan 20, joka sijaitsee sen Queen Anne -alueella.
Tuotanto > Palkinnot

Station 19 voitti Best Primetime Programme – Drama -palkinnon 2018 Imagen Awards-gaalassa.
Aiheesta muualla

Station 19 Internet Movie Databasessa (englanniksi)
Puolustusvoimien ylipäällikkö

Puolustusvoimien ylipäällikkö johtaa Suomen puolustusvoimia. Ensimmäiseksi ylipäälliköksi tuli kenraaliluutnantti Gustaf Mannerheim sisällissodan alussa 1918. Ylipäällikkönä toiminut myös komensi joukkoja saman vuoden loppuun saakka.
Ylipäällikkyys siirtyi valtionpäämiehenä toimineelle valtionhoitajalle vuoden 1919 alusta ja saman vuoden heinäkuussa voimaan astuneen hallitusmuodon sekä vuodesta 2000 voimassa olevan perustuslain mukaan ylipäällikkönä toimii tasavallan presidentti. Hallitusmuodossa presidentillä oli mahdollisuus luovuttaa tehtävä toiselle henkilölle sodan aikana ja talvisodan sytyttyä 1939 presidentti Kyösti Kallio antoikin ylipäällikkyyden komentajalle, sotamarsalkka Mannerheimille, joten Kallio ei ollut enää ylipäällikkönä toimikautensa runsaan viimeisen vuoden ajan. Mannerheim jatkoi joukkoja komentavana ylipäällikkönä myös talvisodan jälkeisen Moskovan rauhan kaudella ja koko jatkosodan, jonka lopulla 1944 hänestä tuli presidentti. Näin ollen tasavallan presidenteistä Risto Ryti ei ollut ylipäällikkönä lainkaan. Kun Mannerheim luopui komentajuudesta Lapin sodan aikana vuoden 1945 alussa, tuolloin voidaan katsoa ylipäällikkyyden palautuneen muodollisestikin luovuttajainstituutiolle.
Perustuslain mukaan tasavallan presidentillä oli mahdollisuus valtioneuvoston esityksestä luovuttaa ylipäällikkyys toiselle Suomen kansalaiselle myös rauhan aikana, mutta vuonna 2012 voimaan tulleessa muutoksessa tästä tuli mahdollista ainoastaan poikkeusoloissa. Tämä osaltaan kuvastaa ajattelutavan muutosta ylipäällikkyydestä, millä sitä on sidottu tiukemmin valtionpäämiehen instituutioon. Aiemmin ajateltiin, että tasavallan presidentti aina luovuttaisi sodan tai kriisin aikana tämän roolin ammattisotilaalle. Presidentti Mauno Koiviston kaudesta alkaen tasavallan presidentti pysyy lähtökohtaisesti ylipäällikkönä kaikissa olosuhteissa, ja tämän sodanjohtoa varten on rakennettu tarvittavia suojatiloja.
Puolustusvoimien ylipäälliköt

| nimi | s>  | kausi muu nimike kuin pv:n ylip>  | ~ v | sotilasarvo ylipäällikkönä | k>  |
| --- | --- | --- | --- | --- | --- |
| Mannerheim, GustafGustaf Mannerheim | 1867 | 1918 Suomen tasavallan joukkojen ylipäällikkö (myös komensi joukkoja) 1919 valtionhoitajana Suomen armeijan ylipäällikkö 1939–1945 puolustusvoimain komentajana ja 1944–1946 tasavallan presidenttinä puolustusvoimain ylipäällikkö | 7 | kenraaliluutnantti → ratsuväenkenraali  sotamarsalkka → Suomen marsalkka   | 1951 |
| Wilkman, Karl FredrikKarl Fredrik Wilkman | 1876 | 1918 Suomen sotajoukkojen ylipäällikkö (myös komensi joukkoja) | 0,21 | kenraalimajuri | 1947 |
| Thesleff, Vilhelm AleksanderVilhelm Aleksander Thesleff | 1880 | 1918 sota-asiaintoimituskunnan päällikkönä Suomen sotajoukkojen ylipäällikkö (myös komensi joukkoja) | 0,38 | kenraalimajuri | 1941 |
| Walden, RudolfRudolf Walden | 1878 | 1918 sotaministerinä Suomen sotajoukkojen ylipäällikkö (myös komensi joukkoja) | 0,04 | eversti | 1946 |
| tasavallan presidentti |  | 1919–1939 sotaväen ylipäällikkö 1945 alkaen |  |  |  |
Niina Malm

| Niina Malm> Kansanedustaja |
| --- | --- |
 17.4.2019–  
Ryhmä/puolue:  Sosialidemokraattinen eduskuntaryhmä
Vaalipiiri:  Kaakkois-Suomen vaalipiiri
Henkilötiedot
Syntynyt: 3. toukokuuta 1982 (ikä 42) Imatra
Tiedot
Puolue:  SDP
Aiheesta muualla
Kotisivu
Niina Maria Onerva Malm (s. 3. toukokuuta 1982 Imatra) on suomalainen poliitikko, joka valittiin vuoden 2019 eduskuntavaaleissa sosiaalidemokraattisen puolueen kansanedustajaksi Kaakkois-Suomen vaalipiiristä. Malm toimii eduskunnassa työelämä- ja tasa-arvovaliokunnan jäsenenä (19.4.2023–), tulevaisuusvaliokunnan (28.6.2023–) jäsenenä ja puolustusvaliokunnan varajäsenenä. Lisäksi Malm toimii Arktisen alueen parlamentaarikkokonferenssin Suomen valtuuskunnan jäsenenä.
Hän on toiminut Imatran kaupunginvaltuuston puheenjohtajana ja sitä ennen pääluottamusmiehenä Ovakon terästehtaalla.
Malm on sosiaalidemokraattien toinen varapuheenjohtaja. Hänet valittiin 2020 sosialidemokraattien puoluekokouksessa Tampereella puolueen 1. varapuheenjohtajaksi 629 äänellä.
Malm on myös toiminut Metalliliiton liittokokousedustajana sekä liittovaltuutettuna. Myöhemmin samoissa tehtävissä Teollisuusliitossa. Hän on myös SDP:n puoluevaltuuston jäsen. Malm oli myös Etelä-Karjalan liiton hallituksen varapuheenjohtaja.
Malmilla diagnosoitiin alkuvuodesta 2023 rintasyöpä.
OFF!

| OFF! |
| --- | --- |

Tiedot
Toiminnassa:  2009– 
Tyylilaji:  Hardcore Punk
Kotipaikka:   Los Angeles, Kalifornia, USA
Laulukieli:  englanti
Jäsenet:  Keith Morris, Dimitri Coats, Steven Shane McDonald, Mario Rubalcaba
Levy-yhtiö:  Vice
Infobox OKNimi-testi OK: 
Off! (stilisoitu OFF!) on yhdysvaltalainen hardcore punk- superyhtye, joka perustettiin Los Angelesissa Yhdysvalloissa vuonna 2009.
OFF! perustettiin Los Angelesissa, Kaliforniassa vuoden 2009 lopulla. Circle Jerks ja Black Flag -yhtyeiden laulaja Keith Morris, Burning Brides -yhtyeen Dimitri Coats, Redd Krossin basisti Steven Shane McDonald sekä Rocket From The Crypt ja Hot Snakes -yhtyeiden rumpali Mario Rubalcaba. Idea bändin perustamiseen tuli Circle Jerks -yhtyeen hajottua. Coats työskenteli tuolloin yhtyeen tuottajana.  Coats ja Morris olivat tehneet useita kappaleita yhdessä, joiden avulla he aloittivat Off! -yhtyeen. Yhtye debytoi South By Southwest Music Festival 2010 -tapahtumassa Austinissa, Teksasissa . Ensimmäisessä Los Angelesin konsertissa esitettiin Raymond Pettibonin alkuperäinen taideinstallaatio keskustan varastotilassa.
Yhtyeen ensimmäinen julkaisu Off! oli 7" vinyyli-EP, nimeltään 1st EP, joka julkaistiin 13. lokakuuta 2010. Tämä EP yhdessä kolmen muun EP: n kanssa julkaistiin myöhemmin  neljän 7 tuuman vinyylilevyn kokoelmana, jonka nimi oli First Four EPs 14. joulukuuta 2010. Kokoelma sisältää kuusitoista kappaletta ja sisältää Raymond Pettibonin kuvituksia.
Vuonna 2012, Off! julkaisi täyspitkän albumin, jonka nimeksi tuli Off! . Yhtye julkaisi huhtikuussa 2014 kolmannen albuminsa Wasted Years .  Molempien albumeiden pituus on 16 kappaletta.
Vuonna 2019 bändi ilmoitti uudesta elokuvasta ja siihen liittyvästä albumista nimeltään Watermelon . Elokuvaa on määrä alkaa kuvata vuoden 2020 alkupuolella.
Red Hot Chili Peppers -yhtyeen Anthony Kiedis on ollut Morrisin ystävä yli 30 vuoden ajan (Morris tuurasi Kiedistä 80-luvulla, joka jätti huumeita ja jäi tulematta yhtyeensä esiintymiseen) ja on innokas Off! -yhtyeen ihailija. Jokaisessa Red Hot Chili Peppersin I'm With You World -kiertueen konsertissa Kiedis on käyttänyt Off!-lippalakkia bändin mainostamiseksi. Hänellä on ollut samanlainen hattu päässään myös yhtyeensä musiikkivideoilla. Huolimatta joidenkin punk-fanien vastalauseista, Off! toimi lämmittelijänä muutamassa konsertissa Red Hot Chili Peppersin - kiertueella. Morris sanoi: “Olen tuntenut Anthonyn Red Hot Chili Peppers -yhtyeen alusta lähtien. Anthony ja Flea ovat ystäviäni ja jos haluan mennä ulos ja esiintyä joidenkin ystävieni kanssa, aion. Olen soittanut musiikkia yli 33 vuotta, ja minulla on ystäviä, jotka ovat erittäin suurissa yhtyeissä. Voisimme esiintyä illasta toiseen ihmisille, jotka tuntevat meidät, ja se olisi vitun mahtavaa, mutta osa työtämme on yrittää hieman kovemmin. Nuo ihmiset voivat vihata meitä, mutta ehkä he rakastavatkin meitä. On vain yksi tapa saada selville ja se on tehdä se. ”
Yhtyeen jäsenet

Keith Morris - laulu
Dimitri Coats - kitara
Steven Shane McDonald - basso
Mario Rubalcaba - rummut
Diskografia > Studio-albumit

First Four EPs (2010)
Off! (2012)
Wasted Years (2014)
Watermelon (2020)
Free LSD (2022)
Diskografia > Konserttialbumit

Live klo 9:30 Club (2013)
Live from the BBC (2015)
Diskografia > Singlet

1st EP (2010)
"Compared to What" (2011)
Live at Generation Records (2011)
Sugar Daddy Live Split Series vol. 3 (yhdessä Taylorin kanssa) (2012)
"Learn to Obey" (2014)
Diskografia > Kokoelma-albumit

The Music of Grand Theft Auto V (2013)
Sisältää eksklusiivisen kappaleen "What's Next?"
Diskografia > Musiikkivideot

| 0 | 1 | 2 |
| --- | --- | --- |
| 23. syyskuuta 2010 | "Upside Down" | First Four EPs |
| 27. syyskuuta 2010 | "Darkness" | First Four EPs |
| 7. lokakuuta 2010 | "Black Thoughts" | First Four EPs |
| 19. lokakuuta 2010 | "I Don't Belong" | First Four EPs |
| 14. huhtikuuta 2012 | "Wiped Out" | Off! |
| 10. kesäkuuta 2012 | "Cracked" | Off! |
| 11. heinäkuuta 2012 | "Borrow and Bomb/I Got News For You" | Off! |
| 12. lokakuuta 2012 | "Wrong" | Off! |
| 14. helmikuuta 2014 | "Void you Out" | Wasted Years |
| 7. maaliskuuta 2014 | "Hypnotized" | Wasted Years |
| 5. toukokuuta 2014 | "Red White and Black" | Wasted Years |
Aiheesta muualla

Kuvia tai muita tiedostoja aiheesta OFF! Wikimedia Commonsissa
Hopea-airokala

| Hopea-airokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kiiltolahnakalat Lampriformes
Heimo::  Airokalat Regalecidae
Suku::  Agrostichthys
Laji::  parkeri
Kaksiosainen nimi
 Agrostichthys parkeri  (Benham, 1904) 
Katso myös
   Hopea-airokala Wikispeciesissä   Hopea-airokala Commonsissa 
Infobox OKNimi-testi OKIUCN-testi OK: 
Hopea-airokala (Agrostichthys parkeri) on airokaloihin kuuluva kalalaji. Lajia tavataan syvistä vesistä eteläisen pallonpuoliskon lämpimistä ja lauhkeista valtameristä.
Koko ja ulkonäkö

Hopea-airokala voi suurimmillaan kasvaa noin 300 cm pitkäksi. Laji on ruumiinrakenteeltaan hyvin pitkä ja nauhamainen. Selkäevä on pitkä ja muutamat sen ensimmäisistä ruodoista ovat pidentyneet. Kalan rintaevät ovat pienet ja pyrstöevä muodostuu kahdesta ruodosta. Hoepa-airokalan silmät ovat suuret ja suu pienehkö. Lajilla on mahdollisesti heikko sähköelin ja se voi kyetä irrottamaan pyrstönsä eli kyetä autotomiaan. Kalan ruumis on hopeanharmaa ja selkäevä on punertava.
Levinneisyys ja elintavat

Hopea-airokalan tarkka levinneisyysalue ei ole tiedossa, koska siitä tunnetaan vain seitsemän havaintoa. Lajia on tavattu erityisesti Uuden-Seelannin ja Australian ympärillä, mutta myös Etelä-Afrikan, Argentiinan ja Chilen lähistöltä. Laji on avomeren kala, joka liikkuu useimmiten 500–1 000 metrin syvyydessä.